มีต่อมน้ำเหลืองโตที่ข้างคอช่วงต้นคอขวาโตมา 2 เดือนพร้อมกับหูอื้อเล็กน้อย หาทานยาแก้อักเสบก็ยุบลงแต่ไม่หมด ต่อมามีอาการปวดและหูอื้อข้างขวามากขึ้นและมีน้ำใสๆไหลออกมา แล้วต่อมข้างคอโตขึ้นอีก ไปพบตรวจพบเชื้อราและตุ่มหนองข้างในหูชั้นนอกแต่ปมไม่ได้ถามเรื่องต่อมข้างคอครับ ทานยาหยอดยาแล้วอาการดีขึ้นต่อมข้างคอยุบลงแต่ไม่ยุบหมด อยากทราบว่า หูอักเสบจากเชื้อรากับ ต่อมน้ำเหลืองที่ต้นคอเกี่ยวข้องกันรึเปล่าครับ แล้วถ้าเกี่ยวกันรักษาหูจนหาย ต่อมที่ข้างคอจะหายไปหมดรึว่าจะยังคลำได้อยู่มั้ย
สวัสดีค่ะ ต่อมน้ำเหลืองที่คอโตนั้นอาจจะเกิดจากการอักเสบหรือติดเชื้อของตัวต่อมน้ำเหลืองเองหรือของอวัยวะข้างเคียง เช่น หู คอ จมูกได้เช่นกันดังนั้นการมีหูอักเสบจากการติดเชื้อใดๆ สามารถทำให้ต่อมน้ำเหลืองบริเวณคอโตผิดปกติได้ ซึ่งโดยส่วนใหญ่แล้วถ้าเกี่ยวข้องกัน เมื่อการติดเชื้อที่หูหายไป ต่อมน้ำเหลือที่คอโตจะค่อยๆยุบตามไปด้วย แต่อาจจะช้ากว่าเรื่องการติดเชื้อที่หูได้เล็กน้อยค่ะหากการติดเชื้อที่หูหายดีครบ 2 สัปดาห์ขึ้นไปแล้ว ยังมีต่อมน้ำเหลืองที่คอคลำได้ ไม่ยุบไป ปวด บวม โตมากขึ้น อาจมีสาเหตุอื่นๆเช่นต่อมน้ำเหลืองอักเสบเองที่ควรได้ยาฆ่าเชื้อร่วมด้วย หรือเป็นก้อนจากก้อนไขมันที่อักเสบ ผิวหนังหรือเนื้อเยื่อใต้ชั้นผิวหนังติดเชื้อ เป็นต้น ควรไปพบแพทย์เพื่อตรวจเพิ่มเติม